王厈

王厈（），字王屋，號玉錨，河南開封府蘭陽縣人，明末政治人物。

生平
天啟元年（1621年）辛酉科河南乡试舉人，崇祯四年（1631年）辛未科进士。刑部观政，五年（1632年）授山东滋阳县知县，六月视事，上任二十日，因鞭打鲁王府宗室，被鲁王和御史弹劾，革职下狱，遣戍睢州卫。崇祯十三年上疏自辯，不久去世，年三十四《崇祯四年辛未科三百五十名进士履历》：王厈，玉錨，春秋，乙巳九月二十五日生。蘭陽人，辛酉二十六，會十八，三甲二百三十一名。刑部政，壬申授滋阳知县，本年革职。曾祖汝付，儒士。祖大胜。父珂，俱庠生。光绪《滋阳县志·宦绩列传》：王厈，兰阳人。崇祯初由进士知县事。鲁庶宗犯法杀人，厈笞而械之，巡按以擅刑宗室劾奏，帝怒，逮系刑部狱。士民遮路痛哭，盖涖任仅二十日耳。久之，遣戍睢阳。上书自理，不能达，年二十九病卒。周亮工《书影》：兰阳王王屋，初名泽久，字春脚，后更名厈。母李氏孕公，公鸣于腹。生而敏给，善谐谑，里中人率以为狂士也。举于乡，戊辰计偕，度己文必入彀；某公方分较《春秋》，某方与璫涉，公不欲出其门，论中故为诙语，首云侬窃观天下之事云云；中间论鬼神处，突曰：如以为无，则慧娘之敲裴生之门也，丽娘之入柳生之室也。撤棘后，则某果已魁公，及阅所为论，始有病狂丧心之评。后某终以璫累，里人始知公非狂者。辛未，公仍以《春秋》魁多士，除滋阳令。公锐自见，又幸急刚鲠；会王孙市磔人，公执笞，狱行，立忤诸王孙；党构之，直指弗察，暴劾公，槛车微系。公虽廿日令，然颇有惠声；其逮也，士民数千人攀辕痛哭，白日惨黯，遮缇骑，自卯至申不得前。甚有蒙膄孤贫，鸠杖鹑衣，亦视力投金钱槛车赆之。且环而稽首缇骑曰：「无苦令，令清苦，官几日耳！」且泣且拜，缇骑咸为挥涕。下刑部狱，濒死，赖惜公者力争，仅免，谪睢阳卫。年三十四，愤恚失志死。自预为志铭，以退之铭人者。談遷《北游录》：兰阳王厈字王屋。崇祯辛未进士。敏给善谐谑。壬申除滋阳令。六月莅事。十八日以鲁宗人寿熔杀以（氵簒），厈承牒治其狱。鞭寿熔十五。忤鲁王。为巡按御史所劾，逮下法司，谪戍睢州卫。行时。厈御舆赤帻。列二赤棒。牌书钦戍睢州。其姻家尝招饮。厈戴金冠而往。凝坐不一语。酒半忽起。入优舍。装巾帼如妇人。登场歌旦曲二阕而去。其狂诞类此。在戍十年。庚辰上书自理。略曰：臣叨崇祯辛未进士。壬申四月除滋阳县。六月二十八日到任。七月二十日因山东巡按御史□□以擅刑宗室、激变地方见劾，逮戍睢阳。九年于兹。嗟乎。臣独何心，能不悲哉。古者迁罪人于四裔。曰御魑魅。明其不以为人而鬼物之也。况名业辱在缙绅。一旦贱而不齿于齐民。又不能有犬马之决。一瞑万世不视。尚蚁贪幸得减死。墫墫然视息人间世。廉耻智勇可谓俱尽。臣独何心。能不悲哉。然臣之所以含酸茹痛。不敢一言自明于当年者。诚念折翼穷鸟。方在罗网。直指不出力杀累臣以轩轾之词。不啻注洪海之波以沃然灰。颓华岳之岩以糜虫臂。奋螳而反唇相稽。坠井恐还深下石之毒。姑蠖屈而吾舌尚存。戴盆当终有见天之日也。陛下累除禁锢之令。弘使过之仁。顾臣孑立无援。且莅官浅。能未有所效。非实如鲍叔之深知管仲。孰敢为刘陶之浪任朱穆。新额许罪人得输锾自赎典盛。奈臣力与愿违。坠雨殒蘀。有槁项黄馘。荷戈以死。卒不获沐圣天子之特恩休泽也。臣是用拊膺痛心。而直指又不任职罢去。臣乃敢以负罪颠末。一一为皇上陈之。夫寿熔杀死以（氵簒），乃臣未莅任抚案批滋阳简审。不敢问经年矣。臣到官。吏胥难臣。臣亦自乐见。命两长史与俱。及期南面设王位。臣西向。左长史东向。右长史比臣肩。简竟。使前受薄责。则皆左右邻株连者。臣颇不能平。呼渠魁。移时乃昂然峨冠博带高趾阔步跛立于前。而左右翔若无人。臣益不能平。是无朝廷三尺矣。笞十五。释株连者械械之。先是。寿熔以五十金贿左长史右长史用医。幸王见臣执法。各惭震失气。惟是易谋大家。昔人所戒。臣之疎。臣不能自讳也。然是役也。臣以为直死雪生。事惬人鬼。不图寿熔夜号召死党。鸠众捏揭。与臣为难。诘朝臣犹关一干人犯赴县成招。而长史司发诸宗要劫之。臣具启。王投臣故粪溷中。臣乃求去官杜门。士民具状保留。臣之戆。臣不能自讳也。至云擅刑。窃谓以朝廷命吏不敢尸一罪宗之狱。屑屑焉假王位为虎附。而长史如鼠妇。识者或有畏首畏尾之讥。翻得自用自专之誉。臣实愧矣。至诸宗各从其类。士民亦自行其直。意偶相左。声仅反恶。大何所。杀何人。而无故张大其事。曰地方有变。夫地方亦幸而无变也。假不幸当日有侠如郭解、剧孟者流。愤诸宗之强梁。泄蓄怒以因众。赵人笑薛公之变兴于感慨。华臣逐狾狗之祸生于虑表。敢忘死请陛下。当谓谁是激之。乃尤可异者。直指初特勇于行肤受之仇诬。既亦知贸贸入告之无谓。作事失谋始。耻过遂尔作非。必欲实诸宗虐刑毙命之口。陷小臣以蹊田夺牛之罚。遂有老病考终牖下。而曾因公薄惩者。指曰杖实致之。苛请他比。构成臣罪。嗟乎。臣独何心。能不悲哉。臣以廿日令。为诸宗窘辱。其逮也。士民数千人。攀辕痛哭。当日官旗具在。人可质讯。敢忘死请陛下。此岂宁成、义纵所能得之百姓者哉。假能得之。窃谓尽得令如是。与之理天下足矣。又何多诛焉。臣少负不羁。危行高论。宽其用敢必犹人。数年来魂惊汤火。神怆鬼祸。侧足含吝。乞火绝望于邻姬。曳尾怀安。热中久冷于渔父。第以生尧舜之世。罹工驩之罚。臣实痛之耻之。且近患呕血之疾。药石无功。昔人不得行其志。往往有斯。贫病交侵。理鲜老寿。尝恐不及客星见于天。青蝇呼于市。薄命之人。旦晚狗马填沟壑。世有不畏强御之士。惩臣为前车。而又为龌龊吐刚茹柔者藉口。此之所谓骨即冷而目不□者也。故冒死哀鸣。乞陛下之怜察之也。疏上不报。疾亟。自作墓志铭曰。谁之不如。而作公卿。奚养之违。以不久生。同年张天机刻其遗稿。。爱好戏曲，曾经亲自扮演旦角，登场唱戏，下台后对客人自称“奴家王厈”王应奎《柳南续笔》卷二：王厈……性好优。当家居时，邑令往谒，值厈方傅胡粉、衣妇人服，登场而歌。令入，同为优者皆散去。厈不易服，直前迎令。令愕然，厈为妇人拜，徐告令曰：“奴家王厈是也。”其女嫁某家，既婚，婿设席候之，朱其面像关壮缪，绿袍乘马而往，至门，壻出迎，殊不顾，下马胡旋，口唱“大江东”一曲而入，坐宾骇匿，引满数叵罗而归。邹弢《三借庐笔谈》卷八：崇祯时，包耕农上舍与兰阳王厈交莫逆，俱有优癖。一家濡染，妇女皆好之。一日家人共演《西厢记》，子妇及女分扮张生、红娘、莺莺等人，令季女率婢仆扮孙飞虎，己则僧衣短棍，作惠明状。其友某翁新捐签事，将之京待选，忽来辞行，妇女皆避去。包不及更衣，僧服相见。翁愕然曰：“君胡为者？”道其故，相与捧腹。。现有《王王屋遗稿》二卷存世。

參考文獻

A
Category:兰阳人
Category:天啓元年辛酉科河南鄉試舉人
Category:明朝刑部觀政
Category:明朝滋阳县知县